**REPUBLIKA HRVATSKA**

**MEĐIMURSKA ŽUPANIJA**

**OPĆINA SELNICA**

Selnica, 5. prosinca 2023.

**OBRAZLOŽENJE**

**UZ 2. IZMJENE I DOPUNE PRORAČUNA OPĆINE SELNICA**

**ZA 2023. GODINU**

Proračun Općine Selnica za 2023. godinu s projekcijama za 2024. i 2025. godinu usvojen je 16. prosinca 2022. godine na 16. sjednici Općinskog vijeća Općine Selnica i objavljen u „Službenom glasniku Međimurske županije“ br. 23/22.

Zakonom o proračunu (''Narodne novine'', broj 144/21) utvrđeno je da, ako se tijekom proračunske godine povećaju odnosno smanje prihodi i rashodi, proračun se mora uravnotežiti. Budući da su od donošenja 1.izmjena i dopuna Proračuna Općine Selnica za 2023. godinu nastale promjene koje nisu bile poznate u vrijeme njihova donošenja, a koje se odražavaju na prihodovnu i rashodovnu stranu proračuna, donose se 2.izmjene i dopune Proračuna za tekuću proračunsku godinu, a projekcije proračuna za 2024. i 20245 godinu se ne mijenjaju.

Drugim izmjenama i dopunama Proračuna Općine Selnica predlaže se usklađenje dosadašnjeg izvršenja prihoda i primitaka, rashoda i izdataka, te planiranje novih prihoda i rashoda.

Ukupni proračun umanjen za preneseni manjak prihoda iz prethodnih godina iznosi 2.664.000,00 eura.

Sukladno zakonskoj regulativi 2.izmjene i dopune Proračuna Općine Selnica za 2023. godinu donose se na razini skupine računskog plana.

**I. OPĆI DIO**

**PRIHODI I PRIMICI**

Ukupni plan prihoda i primitaka smanjuje se za 158.680,00 eura i iznosi ukupno 2.668.967,62 eura. Nakon planiranog sukcesivnog pokrića manjka prihoda iz prethodnih godina u iznosu od 15.607,62 eura i prenesenog viška proračunskog korisnika u iznosu od 10.640,00 eura, planiraju se sveukupni prihodi i primici u iznosu od 2.664.000,00 eura.

**RASHODI I IZDACI**

Ukupni plan rashoda i izdataka za 2023. godinu smanjuje se za 148.040,00 eura i iznosi ukupno 2.664.000,00 eura, a detaljno su razrađeni u Posebnom dijelu proračuna, gdje su rashodi i izdaci prikazani u skladu s organizacijskom, programskom i ekonomskom klasifikacijom.

**II. POSEBNI DIO**

**RAZDJEL 001 OPĆINA SELNICA**

**00101 JEDINSTVENI UPRAVNI ODJEL OPĆINE SELNICA**

**PROGRAM 1001 JAVNA UPRAVA I ADMINISTRACIJA**

U okviru programa Javna uprava i administracija povećavaju se rashodi s planiranih 424.125,00 € na 475.545,00 € što čini razliku od 51.420,00 €.

* A100101 POSLOVANJE OPĆINSKOG VIJEĆA I OPĆINSKOG NAČELNIKA – povećavaju se rashodi za ukupno 4.610,00 €.

Materijalni rashodi (32) povećavaju se za 4.860,00 € zbog povećanja rashoda za reprezentaciju.

Ostali rashodi (38) smanjuju se za 250,00 € zbog smanjenja rashoda za tekuće donacije udrugama i političkim strankama.

* A100102 POSLOVANJE OPĆINSKE UPRAVE – povećavaju se rashodi za ukupno 52.910,00 €.

Rashodi za zaposlene (31) povećavaju se za 1.760,00 € zbog povećanja ostalih rashoda za zaposlene.

Materijalni rashodi (32) povećavaju se za 50.980,00 € zbog povećanja rashoda za usluge promidžbe i informiranja, intelektualne i osobne usluge, premije osiguranja, pristojbe i naknade i ostalih nespomenutih rashoda poslovanja.

Financijski rashodi (34) povećavaju se za 610,00 € zbog povećanja rashoda za kamate za primljene kredite i zajmove od kreditnih i ostalih financijskih institucija izvan javnog sektora.

Rashodi za nabavu proizvedene dugotrajne imovine (42) smanjuju se za 440,00 € zbog smanjenja rashoda za postrojenja i opremu, dok se istovremeno povećavaju rashodi za ulaganja u računalne programe.

* A100105 JAVNI RADOVI – Hrvatski zavod za zapošljavanje – smanjuju se rashodi za ukupno 9.300,00 €.

Rashodi za zaposlene (31) smanjuju se za 8.760,00 € jer ove godine nije bilo zapošljavanja na javnim radovima.

Materijalni rashodi (32) smanjuju se za 540,00 € jer ove godine nije bilo zapošljavanja na javnim radovima.

* A100106 KULTURA – smanjuju se rashodi za ukupno 270,00 €.

Materijalni rashodi (32) smanjuju se za 3.200,00 € zbog smanjenja rashoda za energiju i rashoda za materijal i dijelove za tekuće i investicijsko održavanje građevinskih objekata.

Rashodi za nabavu proizvedene dugotrajne imovine (42) povećavaju se za 830,00 € zbog povećanja rashoda za uređaje, strojeve i opremu za ostale namjene.

Planiraju se rashodi za dodatna ulaganja na nefinancijskoj imovini (45) u iznosu od 2.100,00 € zbog dodatnih ulaganja na Domu kulture.

* A100107 KOMUNALNE USLUGE – povećavaju se rashodi za ukupno 4.060,00 €.

Materijalni rashodi (32) povećavaju se za 5.390,00 € zbog povećanja rashoda za zajedničku službu komunalnog redarstva.

Rashodi za nabavu proizvedene dugotrajne imovine (42) smanjuju se za 1.330,00 € jer se nisu nabavili planirani strojevi.

* A100109 KOMUNALNO VOZILO – smanjuju se rashodi za ukupno 590,00 €

Materijalni rashodi (32) smanjuju se za 590,00 € zbog smanjenja rashoda za motorni benzin i dizel gorivo i rashoda za usluge tekućeg i investicijskog održavanja prijevoznih sredstava.

**PROGRAM 1002 PROGRAM KREDITNOG ZADUŽENJA**

U okviru Programa kreditnog zaduženja ne mijenjaju se rashodi i izdaci i ostaju u iznosu od 535.500,00 €.

**PROGRAM 1003 PROSTORNO UREĐENJE I UNAPREĐENJE STANOVANJA**

U okviru programa Prostorno uređenje i unapređenje stanovanja smanjuju se rashodi s planiranih 90.300,00 € na 42.300,00 €, što čini razliku od 48.000,00 €.

* A100301 IZRADA DOKUMENTACIJE – smanjuju se materijalni rashodi za 3.500,00 € zbog smanjenja rashoda za geodetsko katastarske usluge.
* K100301 IZGRADNJA DJEČJEG IGRALIŠTA U ZEBANEC SELU – smanjuju se rashodi za ukupno 46.500,00 € jer izgradnja dječjeg igrališta u Zebanec Selu još nije započela zbog rješavanja imovinsko pravnih odnosa.
* K100302 IZGRADNJA I OPREMANJE DJEČJEG IGRALIŠTA UZ DJEČJI VRTIĆ SELNIČKI ZVONČIĆI – povećavaju se rashodi za ukupno 2.000,00 €.

Rashodi za nabavu proizvedene dugotrajne imovine (42) povećavaju se za 2.000,00 €.

**PROGRAM 1004 ODRŽAVANJE I GRADNJA KOMUNALNE INFRASTRUKTURE**

U okviru programa Održavanje i gradnja komunalne infrastrukture smanjuju se rashodi s planiranih 371.390,00 € na 282.730,00 €, što čini razliku od 88.660,00 €.

* A100401 MJESNI ODBOR SELNICA – povećavaju se rashodi za ukupno 11.230,00 €. Materijalni rashodi (32) povećavaju se za 12.560,00 € zbog povećanja rashoda za tekuće održavanje nerazvrstanih cesta i rashoda za komunalne usluge.

Rashodi za nabavu neproizvedene dugotrajne imovine (41) smanjuju se za 1.330,00 € zbog smanjenja rashoda za zemljište.

* A100402 MJESNI ODBOR DONJI KONCOVČAK – smanjuju se rashodi za ukupno 18.520,00 €.

Materijalni rashodi (32) smanjuju se za 18.520,00 € zbog smanjenja rashoda za tekuće i investicijsko održavanje nerazvrstanih cesta uz istovremeno povećanje rashoda za komunalne usluge.

* A100403 MJESNI ODBOR ZAVEŠČAK – smanjuju se rashodi za ukupno 10.110,00 €.

Materijalni rashodi (32) smanjuju se za 10.110,00 € zbog smanjenja rashoda za tekuće i investicijsko održavanje nerazvrstanih cesta.

* A100404 MJESNI ODBOR BUKOVEC – smanjuju se rashodi za ukupno 12.910,00 €. Materijalni rashodi (32) smanjuju se za 12.910,00 € zbog smanjenja rashoda za tekuće i investicijsko održavanje nerazvrstanih cesta uz istovremeno povećanje rashoda za komunalne usluge.
* A100405 MJESI ODBOR PRAPORČAN – smanjuju se rashodi za ukupno 14.760,00 €.

Materijalni rashodi (32) smanjuju se za 14.760,00 € zbog smanjenja rashoda za tekuće i investicijsko održavanje nerazvrstanih cesta uz istovremeno povećanje rashoda za komunalne usluge.

* A100406 MJESNI ODBOR MERHATOVEC–smanjuju se rashodi za ukupno 14.220,00 €.

Materijalni rashodi (32) smanjuju se za 20.720,00 € zbog smanjenja rashoda za energiju, rashoda za tekuće i investicijsko održavanje nerazvrstanih cesta uz istovremeno povećanje rashoda za komunalne usluge.

Rashodi za dodatna ulaganja na nefinancijskoj imovini povećavaju se za 6.500,00 € zbog obnove društvenog doma u Merahatovcu (fasada).

* A100407 MJESNI ODBOR ZEBANEC – povećavaju se rashodi za ukupno 6.220,00 €. Materijalni rashodi (32) povećavaju se za 2.170,00 € zbog povećanja rashoda za ostale usluge tekućeg i investicijskog održavanja (sanacija asfaltiranih cesta) i povećanja rashoda za komunalne usluge.

Rashodi za dodatna ulaganja na nefinancijskoj imovini (45) povećavaju se za 50,00 € zbog povećanja rashoda za dodatna ulaganja na društvenom domu Zebanec.

* A100408 MJESNI ODBOR PLEŠIVICA – smanjuju se rashodi za ukupno 11.840,00 €.

Materijalni rashodi (32) smanjuju se za 11.840,00 € zbog smanjenja rashoda za tekuće i investicijsko održavanje nerazvrstanih cesta.

* A100409 ODRŽAVANJE GROBLJA – smanjuju se rashodi za ukupno 14.270,00 €.

Materijalni rashodi (32) smanjuju se za 14.270,00 € zbog smanjenja rashoda za ostale komunalne usluge – održavanje groblja.

* A100410 ODRŽAVANJE JAVNE ZGRADE U SELNICI, ŠPORTSKA 2 – uz nogometno igralište – smanjuju se rashodi za ukupno 60,00 €.

Materijalni rashodi (32) smanjuju se za 60,00 € zbog smanjenja rashoda za energiju uz istovremeno povećanje rashoda za komunalne usluge.

* A100411 ODRŽAVANJE POSLOVNE ZGRADE UZ NOGOMETNO IGRALIŠTE U ZEBANEC SELU 110A – smanjuju se rashodi za ukupno 850,00 €.

Materijalni rashodi (32) smanjuju se za 1.150,00 € zbog smanjenja rashoda za energiju uz istovremeno povećanje rashoda za materijal za održavanje zgrade i povećanje rashoda za komunalne usluge.

Rashodi za dodatna ulaganja na nefinancijskoj imovini (45) povećavaju se za 300,00 € zbog dodatnih ulaganja na zgradi.

* A100412 ODRŽAVANJE SRC SELNICA – smanjuju se rashodi za ukupno 950,00 €.

Materijalni rashodi (32) smanjuju se za 950,00 € zbog smanjenja rashoda za materijal i energiju i rashoda za komunalne usluge.

* A100413 ODRŽAVANJE VINOGRADARSKE KUĆE U DONJEM ZEBANCU 28D – smanjuju se rashodi za ukupno 320,00 €.

Materijalni rashodi (32) smanjuju se za 320,00 € zbog smanjenja rashoda za materijal i energiju.

* T100441 PROŠIRENJE GROBLJA U SELNICI – smanjuju se rashodi za ukupno 7.300,00 €.

Materijalni rashodi (32) smanjuju se za 7.300,00 € zbog smanjenja rashoda za ostale komunalne usluge – uređenje prostora.

**PROGRAM 1005 RAZVOJ I UPRAVLJANJE SUSTAVA VODOOPSKRBE, ODVODNJE I**

**ZAŠTITE VODA**

U okviru programa Razvoj i upravljanje sustava vodoopskrbe, odvodnje i zaštite voda smanjuju se rashodi s planiranih 48.600,00 € na 25.000,00 €, što čini razliku od 23.600,00 €

* K100501 IZGRADNJA VODOVODA – smanjuju se rashodi za ukupno 7.000,00 €

Materijalni rashodi (32) smanjuju se za 1.000,00 € zbog smanjenja rashoda za intelektualne i osobne usluge.

Ostali rashodi (38) smanjuju se za 6.000,00 € zbog smanjenja rashoda za kapitalne pomoći trgovačkim društvima u javnom sektoru (za produžetak vodovodne mreže).

* K100502 IZGRADNJA KANALIZACIJE – smanjuju se rashodi za ukupno 16.600,00€.

Ostali rashodi (38) smanjuju se za 16.600,00 € zbog smanjenja rashoda za kapitalne pomoći trgovačkim društvima u javnom sektoru (za izgradnju kanalizacije).

**PROGRAM 1006 KONKURENTNO I INOVATIVNO GOSPODARSTVO**

U okviru programa Konkurentno i inovativno gospodarstvo povećavaju se rashodi s planiranih 133.000,00 € na 147.000,00 €, što čini razliku od 14.000,00 €.

* K100602 ZGRADA STAMBENO DRUŠTVENE NAMJENE S POSLOVNIM SADRŽAJIMA U SELNICI – povećavaju se rashodi za ukupno 14.000,00 €.

Rashodi za nabavu proizvedene dugotrajne imovine (42) povećavaju se za 14.000,00 € zbog povećanja rashoda za poslovne objekte.

**PROGRAM 1007 POTICANJE RAZVOJA TURIZMA**

U okviru programa Poticanje razvoja turizma smanjuju se rashodi s planiranih 35.500,00 € na 0,00 €, što čini razliku od 35.500,00 €

* K100702 SPOMEN PARK NAFTE U SELNICI – smanjuju se rashodi za ukupno 12.200,00 €.

Rashodi za nabavu proizvedene dugotrajne imovine (42) smanjuju se za 12.200,00 € jer izgradnja Spomen parka nafte u Selnici neće započeti ove godine.

* K100703 KAMP SELNICA – smanjuju se rashodi za ukupno 10.000,00 €.

Rashodi za nabavu proizvedene dugotrajne imovine (42) smanjuju se za 10.000,00 € jer izgradnja šetnice uz ribnjak neće započeti ove godine.

* K100705 SPOMEN PARK „PIKAČ“ SELNICA – smanjuju se rashodi za ukupno 13.300,00 €.

Rashodi za nabavu proizvedene dugotrajne imovine (42) smanjuju se za 13.300,00 € jer izgradnja Spomen parka „Pikač“ Selnica neće započeti ove godine.

**PROGRAM 1008 ZAŠTITA, OČUVANJE I UNAPREĐENJE ZDRAVLJA**

U okviru programa Zaštita, očuvanje i unapređenje zdravlja smanjuju se rashodi s planiranih 11.250,00 € na 6.100,00 €, što čini razliku od 5.150,00 €.

* A100801 ZDRAVSTVENE I VETERINARSKE USLUGE – smanjuju se rashodi za ukupno 5.150,00 €.

Materijalni rashodi (32) smanjuju se za 5.420,00 € zbog smanjenja rashoda za komunalne usluge, zdravstvene i veterinarske usluge.

Rashodi za pomoći dane u inozemstvo i unutar općeg proračuna (36) povećavaju se za 270,00 € zbog povećanja rashoda za tekuće pomoći gradskim proračunima – sufinanciranje hitne medicine i svakodnevnog provođenja laboratorijskih pretraga u Murskom Središću.

**PROGRAM 1009 ZAŠTITA OKOLIŠA**

U okviru programa Zaštita okoliša smanjuju se rashodi s planiranih 2.660,00 € na 1.330,00 €, što čini razliku od 1.330,00 €.

* A100903 GOSPODARENJE OTPADOM – EDUKACIJA KORISNIKA – smanjuju se rashodi za ukupno 1.330,00 €.

Materijalni rashodi (32) smanjuju se za 1.330,00 € zbog smanjenja rashoda za ostale usluge promidžbe i informiranja.

**PROGRAM 1010 PREDŠKOLSKI ODGOJ**

U okviru programa Predškolski odgoj smanjuju se rashodi s planiranih 54.310,00 € na 45.700,00 €, što čini razliku od 8.610,00 €.

* A101001 SUFINANIRANJE BORAVKA U VRTIĆU – smanjuju se rashodi za ukupno 8.610,00 €.

Rashodi za subvencije (35) smanjuju se za 7.800,00 € zbog smanjenja rashoda za sufinanciranje privatnih dječjih vrtića.

Rashodi za pomoći dane u inozemstvo i unutar općeg proračuna (36) smanjuju se za 1.750,00 € zbog smanjenja rashoda za tekuće pomoći proračunskim korisnicima drugih proračuna.

Ostali rashodi (38) povećavaju se za 940,00 € zbog povećanja rashoda za ostale tekuće donacije – sufinanciranje pomagača djeci s teškoćama.

**PROGRAM 1011 OSNOVNO I SREDNJOŠKOLSKO OBRAZOVANJE**

U okviru programa Osnovno i srednjoškolsko obrazovanje smanjuju se rashodi s planiranih 23.160,00 € na 14.760,00 €, što čini razliku od 8.400,00 €.

* A101101 OSNOVNO OBRAZOVANJE – smanjuju se rashodi za ukupno 8.400,00 €.

Rashodi za pomoći dane u inozemstvo i unutar općeg proračuna (36) smanjuju se za 8.400,00 € zbog smanjenja tekućih i kapitalnih pomoći proračunskim korisnicima drugih proračuna.

**PROGRAM 1013 ORGANIZIRANJE I PROVOĐENJE ZAŠTITE I SPAŠAVNJA**

U okviru programa Organiziranje i provođenje zaštite i spašavanja povećavaju se rashodi s planiranih 115.520,00 € na 121.500,00 €, što čini razliku od 5.980,00 €.

* A101301 VATROGASTVO – povećavaju se rashodi za ukupno 5.080,00 €.

Rashodi za pomoći dane u inozemstvo i unutar općeg proračuna (36) povećavaju se za 5.080,00 € zbog povećanja rashoda za tekuće pomoći gradskim proračunima (1,3% poreza na dohodak za vatrogasne postrojbe) i rashoda za tekuće pomoći proračunskim korisnicima drugih proračuna (JVP Čakovec).

* A101302 CIVILNA ZAŠTITA – povećavaju se rashodi za ukupno 300,00 €.

Materijalni rashodi (32) povećavaju se za 1.030,00 € zbog povećanja rashoda za materijal i energiju i sitni inventar.

Rashodi za nabavu proizvedene dugotrajne imovine (42) smanjuju se za 730,00 € zbog smanjenja rashoda za opremu za održavanje i zaštitu.

* A101303 CRVENI KRIŽ – povećavaju se rashodi za ukupno 600,00 €. Ostali rashodi (38) povećavaju se za 600,00 € zbog sufinanciranja centra Prinos.

**PROGRAM 1014 RAZVOJ SPORTA I REKREACIJE**

U okviru programa Razvoj sporta i rekreacije smanjuju se rashodi s planiranih 51.040,00 € na 20.100,00 €, što čini razliku od 30.940,00 €.

* K101401 IZGRADNJA SPORTSKO REKREACIJSKOG CENTRA SELNICA – smanjuju se rashodi za ukupno 26.300,00 €.

Rashodi za nabavu proizvedene dugotrajne imovine (42) smanjuju se za 26.300,00 € jer daljnja izgradnja SRC Selnica nije nastavljena ove godine.

* K101402 IZGRADNJA SPORTSKO REKREACIJSKOG CENTRA MERHATOVEC – smanjuju se rashodi za ukupno 4.640,00 €.

Rashodi za nabavu proizvedene dugotrajne imovine (42) smanjuju se za 4.640,00 € jer daljnja izgradnja SRC Merhatovec nije nastavljena ove godine.

**PROGRAM 1015 RAZVOJ CIVILNOG DRUŠTVA**

U okviru programa Razvoj civilnog društva povećavaju se rashodi s planiranih 45.110,00 € na 46.230,00 €, što čini razliku od 1.120,00 €.

* A101501 DONACIJE OSTALIM UDRUGAMA – povećavaju se rashodi za ukupno 1.500,00 €. Ostali rashodi (38) povećavaju se za 1.500,00 € zbog povećanja rashoda za tekuće donacije udrugama.
* A101502 VJERSKE ZAJEDNICE - smanjuju se rashodi za ukupno 380,00 €. Ostali rashodi (38) smanjuju se za 380,00 € zbog smanjenja rashoda za energiju.

**PROGRAM 1016 SOCIJALNA SKRB**

U okviru programa Socijalna skrb povećavaju se rashodi s planiranih 17.330,00 € na 28.000,00 €, što čini razliku od 10.670,00 €.

* A101601 NAKNADE GRAĐANIMA I KUĆANSTVIMA – povećavaju se rashodi za ukupno 10.670,00 €.

Rashodi za naknade građanima i kućanstvima (37) povećavaju se zbog povećanja rashoda za ostale naknade građanima i kućanstvima iz proračuna (jednokratne novčane pomoći, bonovi za umirovljenike za uskrsne i božićne blagdane, bonovi učenicima za nabavu školskog pribora).

**PROGRAM 1017 RAZVOJ I SIGURNOST PROMETA**

U okviru programa Razvoj i sigurnost prometa povećavaju se rashodi s planiranih 435.200,00 € na 438.200,00 €, što čini razliku od 3.000,00 €.

* A101701 PROMETNA SIGNALIZACIJA – povećavaju se rashodi za ukupno 500,00 €.

Materijalni rashodi (32) povećavaju se za 500,00 € zbog povećanja rashoda za prometnu signalizaciju.

* K101705 IZGRADNJA VUKOVARSKE ULICE U SELNICI – povećavaju se rashodi za ukupno 4.500,00 €.

Rashodi za nabavu proizvedene dugotrajne imovine (42) povećavaju se za 4.500,00 €.

* K101706 IZGRADNJA ULICE VINKA KOSA U SELNICI – smanjuju se rashodi za ukupno 4.000,00 €.

Rashodi za nabavu proizvedene dugotrajne imovine (42) smanjuju se za 4.000,00 €.

* K101707 IZGRADNJA CESTE GORNJI ZEBANEC GZ-101 (Ključarić-Zadravec) – smanjuju se rashodi za ukupno 13.300,00 €.
* Rashodi za nabavu proizvedene dugotrajne imovine (42) smanjuju se za 13.300,00 €.
* K101708 IZGRADNJA CESTE DONJI KONCOVČAK-REŽONJA – smanjuju se rashodi za nabavu proizvedene dugotrajne imovine (42) u iznosu od 13.300,00 € za izgradnju ceste Donji Koncovčak-Režonja.
* K101709 IZGRADNJA PJEŠAČKO BICIKLISTIČKE STAZE UZ ŽC 2006 – povećavaju se rashodi za nabavu proizvedene dugotrajne imovine (42) u iznosu od 30.000,00 € za izgradnju pješačko biciklističke staze.
* K101710 IZGRADNJA PJEŠAČKO BICIKLISTIČKE STAZE UZ ŽC 2005 – smanjuju se rashodi za nabavu proizvedene dugotrajne imovine (42) u iznosu od 3.500,00 € za izgradnju pješačko biciklističke staze.
* K101715 REKONSTRUKCIJA DIJELA ŽC 2006 (USPORIVAČ PROMETA) I IZGRADNJA PJEŠAČKO BICIKLISTIČKE STAZE OD POLJSKE ULICE DO ULICE ČRNA MLAKA U SELNICI (80 m) – povećavaju se rashodi za nabavu proizvedene dugotrajne imovine za 900,00 € za izgradnju usporivača prometa i pješačko biciklističke staze.
* K101716 IZGRADNJA UZDIGNUTIH PLOHA ZA SMIRIVANJE PROMETA U ČAKOVEČKOJ ULICI U SELNICI – povećavaju se rashodi za nabavu proizvedene dugotrajne imovine (42) u iznosu od 1.200,00 € zbog izgradnje uzdignutih ploha za smirivanje prometa u Čakovečkoj ulici u Selnici.

**PROGRAM 1019 ENERGETSKA UČINKOVITOST I KORIŠTENJE OBNOVLJIVIH IZVORA ENERGJE**

U okviru programa Energetska učinkovitost i korištenje obnovljivih izvora energije povećavaju se rashodi s planiranih 20.000,00 € na 24.000,00 €, što čini razliku od 4.000,00 €.

* T101901 IZGRADNJA JAVNE RASVJETE – povećavaju se rashodi za nabavu proizvedene dugotrajne imovine (42) za 4.000,00 € zbog izgradnje javne rasvjete.

**00102 DJEČJI VRTIĆ SELNIČKI ZVONČIĆI**

**PROGRAM 1018 DJEČJI VRTIĆ SELNIČKI ZVONČIĆI**

U okviru programa Dječji vrtić Selnički zvončići povećavaju se rashodi našeg proračunskog korisnika s planiranih 369.545,00 € na 381.505,00 €, što čini razliku od 11.960,00 €.

* A101801 PREDŠKOLSKI ODGOJ-REDOVNA DJELATNOST – povećavaju se rashodi našeg proračunskog korisnika Dječjeg vrtića Selnički zvončići za ukupno 13.560,00 €.

- rashodi za zaposlene (31) povećavaju se za 7.750,00 € i iznose 272.320,00 €,

- materijalni rashodi (32) povećavaju se za 3.560,00 € i iznose 106.135,00 €,

- financijski rashodi (34) povećavaju se za 150,00 € i iznose 950,00 €,

- rashodi za nabavu proizvedene dugotrajne imovine (42) povećavaju se za 2.100,00 €.

* A101802 PREDŠKOLSKI ODGOJ – NABAVA OPREME – smanjuju se rashodi za nabavu proizvedene dugotrajne imovine (42) u iznosu od 1.600,00 € za strojeve jer su planirani u okviru aktivnosti A101801 – Predškolski odgoj-redovna djelatnost.

NAČELNIK OPĆINE SELNICA

Ervin Vičević, v.r.